Amarya ta rasu ana dab da bikinta – Freedom Radio Nigeria
Amarya ta rasu ana dab da bikinta
Wata matashiyar amarya mai suna Atika Isah yar asalin unguwar Sunusi dake jihar Kaduna ta rasa ranta a yayin da ake dab da fara shirye-shiryen bikin aurenta.
Ranar 31 ga watan Janairun da muke ciki ne aka sanya domin daura auren marigayiyar da angonta mai suna Engr. Nura Yahuza, kamar yadda kuke gani a katin daurin auren dake kasa.
Sai dai cikin ikon Allah amaryar ta rasa ranta sakamakon gajeruwar rashin lafiya a daren jiya Lahadi.
Shima a nasa bangaren angon ya wallafa a shafinsa na Facebook cewa
Tuni dai akayi jana’izar marigayiyar kamar yadda musulunci ya tanada a masallacin jumu’a na Usman Dan Fodiyo dake unguwar Sanusi a jihar Kaduna.
Idan zaku iya tunawa dai ko a karshen shekarar da ta gabata wata amarya ta rasa ranta, a yayin da take tsaka da rabon katin bikinta, sanadiyyar hatsari a babur mai kafa uku wato a dai-daita sahu (Napep) sakamakon ruwan sama da aka tafka a unguwar Rigasa dake jihar ta Kaduna.
Kazalika a watan Disamba na shekarar 2019 da ta gabata wata amarya ta rasa ranta, sakamakon fadawa rijiya a rashin sani, yayin da ake tsaka da shagalin bikinta a karamar hukumar Danbatta dake nan Kano.
Amarya ta haihu bayan wata hudu da Aure
Garin da ake aure akan naira dubu hamsin (N50,000) kacal a Kano
Mazauna Tokarawa sun yi kururuwar neman dauki
Bai kamata ‘yan Arewa su rika tsoron kafa ‘yan sandan jihohi ba –AIG Hadi Zarewa